Հայաստանի Հանրապետության վիճակագրական կոմիտեն հրապարակել է Սոցիալ-տնտեսական վիճակը բնութագրող նախնական (շտապ հավաքագրված) տվյալները, որի համաձայն՝ դեռ նախորդ ամիս արձանագրված 0.6 տոկոս ցուցանիշը շարունակել է նվազել՝ արձանագրելով վերջին տարիների նոր մինիմում: Ամփոփ տվյալների համաձայն՝ տնտեսական ակտիվության ցուցանիշը (ՏԱՑ) 2018 թվականի սեպտեմբեր ամսին 2017 թվականի սեպտեմբերի նկատմամբ կազմել է 0.2 տոկոս: 2018 թվականի 8 ամիսների արդյունքներով ՏԱՑ-ը նվազել է՝ կազմելով 6,5 տոկոս, հունվար-օգոստոսի նկատմամբ դանդաղելով 1.2 տոկոսային կետով: Նվազումը հիմնականում պայմանավորված է եղել Գյուղատնտեսության ոլորտում գրանցված -17.7 տոկոս բացասական ցուցանիշով: